Publication: Magyar Közlöny
Issue: MK-2009-184 (Year: 2009, Number: 184)
Era: 2004-2010
Section: Végezetül az indítványozó az Alkotmánybíróságról szóló 1989. évi XXXII. törvény (a továbbiakban: Abtv.) 49. §-ára
Paragraph Index: 1008

1. Az Alkotmánybíróság elõször a Jat. keletkezési körülményeit, a Jat. természetét, valamint a jogalkotás rendje fogalmát vizsgálta. A Jat. ténylegesen alkotmánymódosító törvény volt, mert lényegesen szûkítette a NET addig csaknem korlátlan Országgyûlést helyettesítõ hatáskörét. A Jat. megalkotása elõtt hatályos Alkotmány 30. § (5) bekezdése ugyanis úgy rendelkezett, hogy „[h]a az Országgyûlés nem ülésezik, az Országgyûlés jogkörét az Elnöki Tanács gyakorolja; az alkotmányt azonban nem változtathatja meg”. A Jat. elfogadása jelentõs politikatörténeti esemény volt, s mint ilyennek értékelése nem az Alkotmánybíróság feladata. Ennek ellenére megemlítendõ, hogy a Jat. megalkotása egyik elsõ lépés volt a szocialista alkotmányos berendezkedésbõl a parlamentáris demokratikus alkotmányos berendezkedés felé vezetõ úton. Ebbõl a szempontból a legfontosabb a Jat. 2–5. §-a; e szabályok valójában a NET hatáskörét vonták el az Országgyûlés javára. A kizárólagos törvényhozási tárgykörök tételes felsorolását a Jat. azért tartalmazta, mert az Alkotmány módosításáról szóló, a Jat.-tal

Source: https://magyarkozlony.hu/hivatalos-lapok/4f7c89508ea8f5307ca7b3fd2937efc171c07102/dokumentumok/067deb82bc231d62b26fe3f1ae1296afe02c82c5/letoltes